 Waxa kaloo Madaxweynuhu halkaa kaga hadlay taariikhdii ma guuraanka ahayd ee Marxuum Axmed-yaasiin Gaba-xaddi iyo kaalintii lama ilaawaanka ahayd ee uu ku lahaa halgannadii kala dambeeyey ee bulshada reer Somailand soo martay, Marxuum Axmed-yaasiin Gabay-xaddi waxa uu ahaa haldoorkii, aqoonyahankii iyo hoggaamiyeyaayaashii Somaliland raggii faro-ku-tiriska ahaa ee kasii hadhsanaa, muddadii isaga iyo raggii la faca ahaa ay dalka madaxda iyo talo-qabeenka u ahaayeen waxay soo mareen halganno badan oo kii Ingiriiska, kii SNM iyo kii dambe ee dib-u-heshiisiintu ka mid yihiin, waxaanay inoo jeexeen dad midaysan oo aan kala qaloonaynin oo aan kala qoqobnayn oo waxay isku qabtaan iyagu markaba xalliya, ayuu yidhi Madaxweyne Muuse Biixi Cabdi. 